Държавен вестник, бр. 29, 2006 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  29
УКАЗ № 91
На основание чл. 98, т. 6 от Конституцията
на Република България
П О С Т А Н О В Я В А М :
1. Освобождавам Стоян Живков Сталев от
длъжността извънреден и пълномощен пос-
ланик на Република България в Република
Турция.
2. Назначавам Бранимир Младенов Младе-
нов за извънреден и пълномощен посланик на
Република България в Република Турция.
Изпълнението на указа възлагам на минис-
търа на външните работи.
Издаден в София на 24 март 2006 г.
Президент на републиката: Георги Първанов
Министър-председател: Сергей Станишев
Подпечатан с държавния печат.
23226
УКАЗ № 95
На основание чл. 98, т. 8 от Конституцията
на Република България
П О С Т А Н О В Я В А М :
Награждавам г-н Вагит Юсуфович Алекпе-
ров—президент на “Лукойл”—ОАД, с орден
“Мадарски конник” първа степен за особено
големия му принос за развитието на двустран-
ните отношения между Република България и
Руската федерация и по повод 15-ата годишни-
на от създаването на “Лукойл”—ОАД.
Издаден в София на 27 март 2006 г.
Президент на републиката: Георги Първанов
Министър на външните работи:
Ивайло Калфин
Подпечатан с държавния печат.
Министър на правосъдието: Георги Петканов
23740
УКАЗ № 98
На основание чл. 98, т. 1 от Конституцията
на Република България във връзка с чл. 106,
ал. 1 от Закона за местните избори
П О С Т А Н О В Я В А М :
Насрочвам частичен избор за кмет на кмет-
ство Оризово, община Братя Даскалови, област
Стара Загора, на 18 юни 2006 г.
Издаден в София на 29 март 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
23741
УКАЗ № 100
На основание чл. 101, ал. 1 от Конституция-
та на Република България
П О С Т А Н О В Я В А М :
Връщам за ново обсъждане в Народното
събрание Закона за търговския регистър,  при-
ет от ХL Народно събрание на 24 март 2006 г.
Издаден в София на 6 април 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги  Петканов
МОТИВИ
за връщане за ново обсъждане в Народното
събрание на някои разпоредби от Закона за
търговския регистър, приет от Народното
събрание на 24 март 2006 г.
Уважаеми дами и господа народни
представители,
С приемането на Закона за търговския ре-
гистър се извършва радикална реформа на тър-
говската регистрация у нас. Тя се преурежда
от децентрализирано съдебно производство в
централизирано административно производ-
ство пред Агенцията по вписванията към ми-
нистъра на правосъдието. Това е важна и много
смела стъпка, чието предприемане и практи-
ческо провеждане ще засегне пряко всички
търговски субекти, тъй като има непосредст-
вено отношение към тяхната организация и
стопанска дейност.
 Въвеждането на унифицирана, стандарти-
зирана и централизирана електронна регистър-
на система позволява да се използват възмож-
ностите на съвременните информационни тех-
нологии за опростяване и ускоряване на проце-
дурата по регистриране, както и за модернизи-
ране на търговския регистър. С предприемане-
то є се изпълнява препоръката от Мониторин-
говия доклад на Европейската комисия от ок-
томври 2005 г. за въвеждане на електронно во-
ден търговски регистър от 1.I.2007 г. и изисква-
нията на Директива 2003/58 на Европейския
парламент и Съвета. Това е неоспоримо дос-
тойнство на закона.
Специално искам да подчертая сполучли-
вата и логично следваща от централизирания
регистър възможност заявлението за вписва-
не да се подава в което и да е териториално
звено на Агенцията без оглед седалището на
търговеца.
Положително следва да се оцени възможността
за безплатен служебен достъп до търговския ре-
гистър на държавните органи, органите за мест-
но самоуправление и местната администрация и
на лицата, упражняващи публични функции (чл. 3,
ал. 3 и чл. 12, ал. 3 ЗТР), и освобождаването на
бизнеса от задължението да представя непрекъс-
нато удостоверения за актуално състояние и дру-
ги доказателства пред същите тези органи (чл. 23,
ал. 4 ЗТР), основаващо се на въвеждането на
единния идентификационен код, който ще заме-